Оспорващото дружество “. Ц. И. О. представлявано от Т. И. И. – редовно 
призовано, се представлява от адв. Р., с пълномощно от днес.

Ответникът Директорът на ТП на Н. – Б. – редовно призован, се представлява от 
юрисконсулт Б., с пълномощно от днес.

СТРАНИТЕ (поотделно): Да се даде ход на делото.

Съдът намира, че не са налице процесуални пречки за даване ход на делото, 
предвид редовното призоваване на страните, поради което 

О П Р Е Д Е Л И: 

ДАВА ХОД НА ДЕЛОТО И ДОКЛАДВА 

Жалбата на “. Ц. И. О. представлявано от Т. И. И. против Решение № 
017/16.07.2014 г. на Д. на ТП на Н. – Б., както и писмените документи приложени 
към административната преписка по издаване на оспорения административен акт.

АДВ. Р.: Уважаема госпожо Председател, от името на дружеството-доверител, 
заявявам, че поддържам жалбата. Не възразявам да се приемат като доказателства 
по делото писмените документи представени от административния орган.
Моля да бъде допусната съдебно-техническа експертиза, изпълнима от вещо лице, 
което да установи внесени ли са осигурителните вноски на И. Т. И., 
отразен ли е стажът в регистъра на осигурените лица, за какъв период са внесени 
и какъв осигурителен код е използван при тяхното внасяне?
На този етап нямам други доказателствени искания.

ЮРИСКОНСУЛТ Б.: Уважаема госпожо Председател, оспорвам изцяло така 
подадената жалба. Поддържам решението на Д. на ТП на Н. – Б.. Моля да приемете 
приложените към административната преписка документи като доказателства по 
делото. В днешното съдебно заседание представям и моля да приемете справка от 
Търговския регистър за “. Ц. И. ООД и дружествен договор от 01.09.2011 г.
По отношение на искането за допускане на съдебно-техническа експертиза моля 
същото да не се уважава, тъй като обстоятелството дали са внесени или не 
осигурителни вноски не е относимо към спора. В случая се спори дали изобщо 
лицето е имало право да внася тези вноски. 
По отношение на обстоятелството дали са платени тези осигурителни вноски трябва 
да се направи справка в ТД на НАП – София, офис Б. дали са внесени, тъй като в 
ТП на Н. – Б. няма данни дали са внесени или не. Те са подавали само данни, а 
дали са внесени или не, не мога да твърдя. Ние имаме информация за подавани 
данни по чл. 5, ал. 4, т. 1  от КСО. Ние твърдим, че не е следвало да бъдат 
подавани такива данни. Лицето е следвало да декларира данни като 
самоосигуряващо се лице по чл. 4, ал. 3, т. 2 от КСО.

АДВ. Р.: Уважаема госпожо Председател, оттеглям искането си за допускане на 
съдебно-техническа експертиза. Моля от ТД на НАП – София, офис Б. да бъде 
изискана справка от която да е видно внасяни ли са осигурителните вноски на 
лицето И. Т. И., с ЕГН *, за периода м. септември 2011 г. – м. септември 
2014 г., с какъв код са внасяни и какъв е техният размер?
 
ЮРИСКОНСУЛТ Б.: Моля в случай, че уважите искането за изискване на справка 
да бъде изискана и информация дали тези осигурителни вноски са внасяни 
ежемесечно.
Моля също така оспорващото дружество да представи Решение от 01.02.2012 г. на 
общото събрание за избор на управител. Аз твърдя, че това решение не е вписано 
в Търговския регистър. Към настоящия момент в Търговския регистър няма никакви 
данни това лице да е управител на дружеството.

АДВ. Р.: Ще представим исканото решение на общото събрание.

Съдът намира, че следва да бъдат приети като доказателства по делото писмените 
документи приложени към административната преписка по издаване на оспорения 
акт, както и писмените документи представени в днешното съдебно заседание от 
процесуалния представител на ответника.
Искането на адв. Р. да бъде изискана от ТД на НАП – София, офис Б. 
информация от която да е видно внасяни ли са осигурителните вноски на лицето 
И. Т. И., с ЕГН *, за периода м. септември 2011 г. – м. септември 2014 
г., с какъв код са внасяни и какъв е техният размер съдът намира за 
основателно, поради което следва да бъде уважено, като искането следва да 
съдържа и информация от която да е видно тези осигурителни вноски внасяни ли са 
ежемесечно.
Следва да се даде възможност на страните да ангажират допълнителни 
доказателства, включително да се даде възможност на процесуалния представител 
на оспорващото дружество да представи Решение на общото събрание на дружеството 
от 01.02.2012 г. за избор на управител на търговското дружество.
Предвид изложеното, съдът

О П Р Е Д Е Л И:

ПРИЕМА като доказателства по делото писмените документи, приложени към 
административната преписка по издаване на оспорения акт, а именно: Решение № 
017/16.07.2014 г. на Д. на ТП на Н. – Б.; известие за доставяне с бар-код *681; 
жалба вх. № К-3291/16.06.2014 г. от “. Ц. И. ООД до Ръководителя на ТП на Н. – 
Б.; ревизионен акт за начет № 340/02.06.2014 г. на Ст. инспектор по осигуряване 
при ТП на Н. – Б.; разпореждане № 340/02.06.2014 г. на Ръководителя на контрола 
по разходите на ДОО; заключение изх. № КРД-791/02.06.2014 г. от Л. И. 
– старши инспектор по осигуряване при ТП на Н. – Б.; известие за доставяне с 
бар-код *382; писмо от Началник сектор “ПОВН” при ТП на Н. – Б. до Началник 
сектор “КРД” при ТП на Н. – Б. от 26.03.2014 г.; анализ на извършената частична 
финансова ревизия по разходите на ДОО на “. Ц. И. ООД – Б.; справка № 1 за 
неправилно изплатени парични обезщетения за временна неработоспособност поради 
общо заболяване; справка “Данни от регистър на осигурените лица” в периода 
януари 2012 г. – декември 2012 г.;  справка “Данни от регистър на осигурените 
лица” в периода януари 2013 г. – декември 2013 г.; констативен протокол изх. № 
1054/19.05.2014 г.; договор за управление на “. Ц. И. ООД от 01.02.2012 г.; 
писмо изх. № 0026-2782/20.05.2014 г. от Дирекция “Инспекция по труда” – Б. до 
Д. на ТП на Н. – Б.; задължителни предписания изх. № КРД 729/23.05.2014 г. до 
“. Ц. И. ООД; декларация от Т. И. от 27.05.2014 г. и заповед № 244/04.04.2014 
г. на Ръководителя на ТП на Н. – Б., както и представените в днешното съдебно 
заседание от процесуалния представител на ответника писмени документи, а 
именно: справка от Търговския регистър за “. Ц. И. ООД и дружествен договор на 
дружество с ограничена отговорност “. Ц. И. от 01.09.2011 г.   

ИЗИСКВА от ТД на НАП – София, офис Б., в 7-дневен срок от получаване на 
съобщението, да представят информация от която да е видно внасяни ли са 
осигурителните вноски на лицето И. Т. И., с ЕГН *, за периода м. 
септември 2011 г. – м. септември 2014 г., с какъв код са внасяни, какъв е 
техният размер и ежемесечно ли са внасяни осигурителните вноски.

ДАВА ВЪЗМОЖНОСТ на страните да ангажират допълнителни доказателства.

ОТЛАГА делото и го НАСРОЧВА за 08.10.2014 г. от 11:00 часа, за която дата 
страните уведомени чрез процесуалните си представители в процеса.

Протоколът се написа в съдебно заседание, което приключи в 10:29 часа. 

                                   АДМИНИСТРАТИВЕН СЪДИЯ:/п/ Мария Тодорова

                                                                         
                                                                                                СЕКРЕТАР: /п/ Елена Филипова

Вярно с оригинала!
Е.Ф.